**MUISTIO**

**Rauman kaupungin opiskeluhuollon ohjausryhmän kokous**

Aika: Tiistai 26.10.21 klo 10

Paikka: Teams

Osallistujat: ~~Saila Hohtari~~, ~~Johanna Ylikoski~~, Anna Kuromaa, Maritta Falin, Jaana Ahvenjärvi,Hanna Viljanen-Lehto (pj.) ja Sari Ågren (siht.)

1. **Kokouksen avaus**

Puheenjohtaja avasi kokouksen ja totesi osallistujat.

1. **Opiskeluhuollon kuulumiset**

Sari kertoi lyhyesti opiskeluhuollon kuulumisia:

* Valtionavustuksena on saatu 60 900€ opiskeluhuollon henkilöstömitoituksen laajentamiseksi vuosille 21-22. Omarahoituksen kera käytettävä summa on 87 000€. Ensisijainen käyttötarkoitus on opiskelijapsykologin palkkaaminen.
* Terhi Toivonen jatkaa Sanna Järvelän sijaisuudessa
* Nanussa, ja alakouluissa yleisesti, on ollut painetta kuraattoripalveluissa
* Sari aloittaa Erva-alueen VIP-ryhmän jäsenenä
* joulupuu on muuttunut jouluiloksi ja toteutetaan jälleen loppuvuodesta
1. **Kaupunginvaltuuston selvityspyyntö**

Kaupunginvaltuusto pyytää selvitystä lasten ja nuorten psyykkisestä hyvinvoinnista ja palveluketjuista sekä lisäselvitystä vakanssien tarpeeseen liittyen. Hanna/ Soile ja Anna ovat antaneet selvityksen nykyisestä vakanssien ja palvelujen tilanteesta. Nuorisovaltuuston vetoomus lasten ja mielenterveyspalveluihin liittyen viedään tiedoksi sivistysvaliokuntaan.

1. **Tuki perheystävällisen mallin tunnustuksen hakuun**

Opiskeluhuollon palveluyksikkö on toteuttanut perheystävällistä toimintamallia runsaan kahden vuoden ajan ja nyt olisi mahdollista hakea asiasta Kuntekon diplomi/tunnustus. Sovittiin, että opiskeluhuollon ohjausryhmä toimii tukiryhmänä, joka perheystävällisen mallin toteuttamisen taustalla tulee olla.

1. **Toisen asteen kuulumiset**

Sovittiin toisen asteen kuulumisten siirtyminen seuraavaan kertaan. Sari kutsuu paikalle sekä lukion että Winnovan edustajat.

1. **Kooste kouluterveyskyselyn tuloksista, poiminnat ja toimenpiteet**

Kuntatasoiset tulokset kouluterveyskyselystä ovat saapuneet. Sovittiin, että Sari esittelee poimintoja Rauman tuloksista seuraavassa ohjausryhmässä.

1. **Näyttöön perustuvien menetelmien tilanne**

Opiskeluhuollon vuosikellon mukaisesti käytiin läpi näyttöön perustuvien menetelmien tilanne Raumalla.

Somebody on käynnistynyt ainakin lukiossa. Suunnitelman mukaan yläkouluissa ja Norssissa pitäisi tämän lukuvuoden aikana toteutua yhdet ryhmät, mutta niistä ei ollut tällä hetkellä tietoa.

IPC – työnohjaukset jatkunut aiemmin menetelmään koulutetuille, yläkoulujen ja toisen asteen terveydenhoitajat on kaikki koulutettu tämän syksyn aikana uusina IPC-menetelmään.

IV-menetelmän ryhmänhallintaan on koulutettu varhaiskasvatuksessa integroitujen ryhmien ja Papinpellon henkilöstöt. Lisäksi koulutus on menossa myös maakunnallisena ryhmänä.

Oppimisen tuen ja inkluusion hankkeen kautta aloitetaan myös IV-ryhmänhallintakoulutus 16 opettajalle. Ilmoittautuminen alkamassa lähiviikkoina.

IV- vanhemmuusryhmä pyörii parasta aikaa neuvolapsykologien toimesta.

1. **Kuulumisia yhteistyökumppaneilta**

Varhaiskasvatus ja esiopetus: Kaivataan kuraattoreilta perehdytystä opiskeluhuoltoon liittyen mm. minkälaisiin asioihin kuraattorit voivat tarjota apua. Sovittiin, että järjestetään jonkinlainen info syksyllä esiopettajille ja tiedotetaan kuraattoripalveluista. Muutoin arkee kuuluu vain koronan kanssa painimista ja se uuvuttaa henkilöstöä.

Perusopetuksessa on myös jo suuri väsymys koronaan ja maskeihin. Vahva etätyö- ja maksisuositus jatkuu ainakin marraskuun puoleen väliin saakka. Turhauttaa sekä oppilaita että opettajia, että kaikki syksylle suunniteltu kiva jää väliin, vaikka tartunnat eivät koululähtöisiä. Lounais-Suomen AVI on aloittamassa työpaikkatarkastuksen opetuksen ja nuorison esimiehille.

Koulu- ja opiskeluterveydenhuolto: Koronaan liittyvien tehtävien hoito on vienyt paljon terveydenhoitajien työaikaa ja lakisääteiset terveystarkastukset ovat suurelta osin tekemättä. Influenssarokotukset ovat alkamassa ja se ei helpota tilannetta yhtään.

1. **Eteenpäin ohjattavat asiat**

Ei eteenpäin ohjattavia asioita

1. **Muut asiat**

Ei muita asioita.

1. **Seuraava kokous**

Seuraava ohjausryhmän kokous pidetään 2.12. klo 10-12. Jaana ilmoitti olevansa estynyt osallistumaan silloin.

Puheenjohtaja päätti kokouksen klo 11.40.